benxh/qysh-me-shqip-scrape-dataset huggingface dataset:
Qysh organizohet pastrimi i shtepise?


				
			
Të gjithë e dimë se pastrimi i shtepise nuk është gjëja më e lehtë në botë. Mirëpo pastrimi i shtepise në mënyrë që gjërat të shkojnë mirë është e rëndësishme të kemi një plan veprimi. Prandaj mos e nënvlerësoni pastrimin e shtëpisë. Mos punoni pa një plan veprimi dhe pa mjetet që  ju duhen. Më poshtë ne po ju japim disa këshilla që do t’ju ndihmojnë.



Nga lartë poshtë



Nëse keni një shtëpi dykatëshe atëherë filloni pastrimin gjithmonë nga kati më i epërm e poshtë. Po flasim për raste kur planifikoni të pastroni shtëpinë me rrënjë. Kësisoj ju do të shmangni tollovinë që mund të bartet nga një kat në tjetrin dhe do të jeni më të organizuar. 



Dhomë për dhomë



Pastrimi i shtepise behet dhomë për dhomë. Mos e lëshoni njërën dhomë pa përfunduar organizmin e saj tërësisht. Kështu pastrimi do të ju shkojë më mbarë. Sapo ta përfundoni një dhomë ju thjeshtë mund ta mbyllni dhe të filloni me tjetrën. Pra nuk do të mbesni duke u endur nëpër dhoma.



Me produktet e duhura



Një nga gabimet më të shpeshta që bëjnë gjatë mirëmbajtjes së shtëpisë është prodimi i produkteve të gabuara. Ne marrim shumë rekomandime nga familjarët e miqtë por shpesh nuk jemi të kujdesshëm të përdorim produkte që u përshtaten materialit të orendive tona shtëpiake. Prandaj kujdesuni që t’i përdorni produktet e duhura për pastrim në mënyrë që paisjet e juaja shtëpiake të qëndrojnë më gjatë.



Me orar pastrimi



Patjeter se ju duhet një plan pastrimi i shtepise. Vetëm kësisoj ju nuk do të përfundoni duke pastruar çdo ditë e pa orar. Ju duhet të vendosni sa herë në javë mërnri pluhurat apo fshini me fshesë. Sa herë në muaj pastroni dritaret apo sa shpesh ndërroni çarshafët. Organizimi garanton mbarvatjtje prandaj filloni të bëni planin tuaj.



Me ndihmë nga të tjerët dhe angazhim



Nëse nuk jetoni vetëm ne ju këshillojmë të mos e merrni pastrimin e shtëpisë si përgjegjësi vetëm tuajen. Kërkoni ndihmë nga bashkëshorti, fëmijët, motrat apo vëllëzërit. Ndani punët dhe përgjegjësitë. Në një ambient të përbashkët banimi të gjithë duhet të bëjnë diçka në mënyrë që pasërtia të jëtë në nivel.
Qysh me qetesu dhimbjen e stomakut?


				
			Qysh me qetesu dhimbjen e stomakut? Dhimbja e stomakut krahasohet shpesh me një zjarr që djeg edhe nga brenda.
Rritja e aciditetit dhe ulja e mbrojtjes së murit të stomakut që shkaktojnë gastritin, mund të krahasohen lehtë me shpërthimin e një zjarri, i cili nuk gjen vrima të tjera për të vepruar.
Më poshtë po rendisim disa këshilla si të lehtësoni problemin. Vakte të vogla për të reduktuar aciditetin.
Ushqimet kuruese
Ata që vuajnë nga aciditeti dhe djegia duhet të konsumojnë vakte të vogla, duke preferuar më tepër ushqimet e forta.
Pra mund të konsumoni një vakt duke e shoqëruar me bukë shumë të thekur apo me pak djathë të freskët, fruta të pjekura mirë, sidomos banane. Perimet më të përdorshme duhet të jenë patatja dhe karota.
Mund t’i konsumoni sipas dëshirës, të ziera ose të gjalla, me vaj ulliri dhe piper. Lejohet rigoni dhe borziloku.
Ndalohen ushqimet acide dhe yndyrat shtazore
Ndër perimet më “problematike” është qepa, që nuk duhet konsumuar në asnjë mënyrë e gjallë; po ashtu stomakun e ngacmojnë edhe goca e detit, molusku, tartufi, kërpudhat, hudhra, lakra.
Duhen shmangur sa më shumë sallamet, sidomos ato të tymosura, mishrat e zier dhe supat me lëng mishi (përjashtohen vetëm ato me lëng perimesh); të skuqurat nuk duhet të përdoren fare, po ashtu edhe raguja, piperi dhe erëzat në përgjithësi.
Ekstrakti i fikusit dhe jamballit parandalojnë “shpimet”
Për sa u përket derivateve qetësuese të stomakut, më i këshilluari është fikusi, i dobishëm në të gjitha çrregullimet, përfshi këtu gastritin, ulcerën gastrike. Ekstrakti i fikusit kryen veprim riekuilibrues në “terren”, ose në vendin që është i predispozuar të sëmuret.
Preparati mund të përdoret tri herë në ditë deri sa të përmirësohen simptomat.
Kamomili, që njihet për aktivitetin antispazmolitik dhe analgjezik, është i përdorshëm në rast djegieje dhe gastriti, si në formë infuzioni ashtu edhe ekstrakti të lëngshëm (20 pika 2-3 herë në ditë).
Akoma më specifike për shqetësimet e stomakut mund të konsiderohet jamballi, rrënjët e së cilës përdoren për vetitë antinflamatore, antispazmolitike dhe shëruese për mukozën e stomakut.
Mjafton të thithni rrënjët e njoma në momentin që filloni të ndieni dhimbjen klasike ose djegie dhe do të shikoni që dhimbja do t’ju kalojë si me dorë.
Vaji që ndihmon në tretjen e ushqimit
Me portokall të ëmbël i thoni lamtumirë gastritit
Antispazmatik dhe qetësues i sistemit neurovegjetativ, vaji esencial i portokallit të ëmbël ka një shumëllojshmëri indikacionesh: rregullon rrahjet e zemrës, në rastin e takikardive nervore, favorizon gjumin te personat e shqetësuar. Aroma e saj ka veti qetësuese.
Qysh me i ditë cilësitë që ju bëjnë tërheqës?


				
			Disa nga ne mund të besojnë që vetëm njerëzit e bukur janë tërheqës. Por, në të vërtetë, neve na duken njerëzit tërheqës duke u bazuar edhe në faktorë të tjerë përveç pamjes së jashtme. Në fakt, sharmi dhe tërheqja ndaj një personi nuk janë gjithmonë të përcaktuar nga pamja e tyre fizike.
Gjëja kryesore është magjia e tërheqjes. 

Më poshtë gjeni listën e 10 cilësive “magjike”:

Ndjeshmëria
Shumë njerëz besojnë se nëse keni një pamje që pranohet në shoqërinë moderne si “e bukur” është e vetmja mënyrë. Në fakt është një mendim i gabuar. Kjo cilësi absolutisht nuk varet nga pamja e jashtme. Kjo varet nga vetëkontrolli, karizma dhe vetëbesimi.
Të pasurit qëllime
Personi që lufton për atë që do, dhe përmes veprimeve të tij apo saj, dëshmon se gjithçka është e mundur në këtë botë, nuk mund të mos jetë tërheqëse.
Sensi i mirë i humorit
Është njëra ndër tiparet që vërehet më së shumti. Sensi i mirë i humorit është një cilësi e një personi interesant dhe është çelësi i suksesit në çdo bisedë. Është sikur shigjeta e “perëndisë së dashurisë” që do të të godasë gjithsesi.
Eleganca
S’ka rëndësi se sa e përkryer dukesh, mungesa e mirësisë në lëvizjet tua do ta shkatërrojë pamjen tuaj. Nëse mund të lëvizësh butësisht derisa jeni duke vallëzuar, ose kur ecni në një mënyrë më tëreqëse apo nëse keni një gjuhë trupi mahnitëse, përfundimisht do të ju bëj të dukeni tepër tërheqëse.
Vetëbesimi
Një zë i heshtur, supe të rrumbullakosura, dhe mungesa e mendimit të tij apo saj janë shenjat e një personi krejtësisht jo tërheqës.
Vendosmëria
Të kesh dyshime nuk është një tipar tërheqës, dhe kjo nuk do t’ju çojë në një marrëdhënie të shëndetshme. Një person duhet të jetë i vendosur për çdo gjë, duke filluar me vendimet se cilën akullore të blejmë dhe duke përfunduar me zgjedhjen e vendit në të cilin doni të jetoni.
Intelekti
Intelekti nuk është të bëheni ekspert në një çështje në universitet. Është aftësia për të treguar gjykim të drejtë. Një person i cili mund të kuptojë të gjithë, pa dyshim, tërheqje dhe magjepsje.
Detajet
Edhe detajet më të padukshme dhe më qesharake në pamjen tuaj mund të jenë aq tërheqëse sa që imazhi juaj do të mbetet përgjithmonë në kujtesën e personit të duhur. Kushtoni vëmendje detajeve.
Aftësia për të qenë një person interesant për ti folur
Nuk është vetëm të kesh një mendim të gjerë dhe të kesh mendimet e tua. Është gjithashtu në lidhje me aftësinë për të dëgjuar. Duhet të jetë një bisedë e barabartë, jo një ku dikush flet vetëm për vetën.
Origjinaliteti
Të qenit unike ka vlerën e arit në botën moderne të kopjeve. Në të vërtetë, të gjithë janë të veçantë.
Disa thjesht nuk kanë dalë nga guaska e tyre ende, dhe të tjerët mendojnë se të gjitha gjërat e veçanta rreth tyre janë “ të pa përsosura”. Por, në fakt , të gjitha këto gjëra të vogla, të cilat ju mund të mos i pëlqeni në lidhje me veten, të bëjnë ajo që jeni. Kështu që qëndro e veçantë, qëndro unike!
Qysh me përgaditë kek me vishnje?


				
			Përbërësit:

200 gram sheqer
2 veze
200 ml jogurt
150 gram miell
100 ml vaj
1 pecivë
250 gram vishnje.

Të gjithë përbërësit, përveq vishnjeve tunden mirë. Brumi derdhet në enë të lyer me yndyrë për 15 minuta në furrë me temperaturë 150 gradë. Largohet tepsia nga furra, hidhen vishnjet e kaluara në miell dhe më pas rritet temperatura në 180 gradë derisa të pjeket ëmbëlsira.
Qysh me përgatit mish pule me spinaq të bërë në role?


				
			Qysh me përgatit mish pule me spinaq të bërë në role? Recetë mjaft e shijshme për një drekë të këndshme me familjen dhe me miqtë tuaj. Për ta përgatitur këtë vakt të shijshëm, ndiqni udhëzimet e mëposhtme.
Përbërësit: 

1.400 gr fileta pule;
80 gr spinaq;
80 gr djathë;
1 lugë e vogël kripë;
1 lugë e vogël erëza bimore;
1 lugë e vogël piper të bluar.

Përgatitja:
Mish pule me spinaq mund të përgatis kushdo, kjo nuk diskutohet. Mirëpo, mish pule të bërë role dhe të mbushur me spinaq, kjo po është revolucion. Ja si ta përgatisni: Mishin e pulës lajeni dhe me thikë bëni xhepa për mbushje. Pastaj përzieni kripën, erëzat bimore dhe piperin, lyeni mishin dhe lëreni disa orë në frigorifer që të marinohet. Bëjeni këtë në darkë dhe në mengjes mund ta përgatisni për drekë. Zieni spinaqin në avull dhe priteni, djathin thërrmojeni dhe përziejeni me spinaq. Xhepat mbushni me përzierjen e përgatitur dhe bëjini role. Mishin vendoseni në tepsi të lyer, e cila është rezistente ndaj zjarrit. Mbulojeni me kapak dhe piqeni rreth 30 minuta në 180 gradë. Shërbejeni me sallatë të freskët, ndërkaq mund t’i shtoni edhe patate. Sido që ta kombinoni do t\’ju shijoj jashtëzakonisht shumë. Ju bëftë mirë!
Qysh me i pastru kostumet e larjes?


				
			Klori, uji i kripur, krema për mbrojtje nda diellit dhe vajërat nga lëkura juaj absorbohen nga kostumet e larjes.
Larja e tyre në lavatriqe mund të shkaktojë zgjerimin apo ngushtimin e tyre.
Pastrimi i kostumit te larjes

Mbushni një kovë me ujë të ftohtë, dhe shtoni 2 lugë deterxhent të enëve.
Futni kostumin e larjes në ujin e përzier dhe masazhoni lehtësisht kostumin.
Shpërlani kostumin në ujë të ftohtë e të pastër.
Largoni me duar sa më shumë ujë që të mundeni nga kostumi, dhe mbështillni ato në një peshqir të thatë.
Qysh me përgaditë amareta ma bajame?


				
			Përbërësit:

300 gram bajame
300 gram sheqer
3 të bardha të vezës.

Bluhen arrat ne mikser dhe rrihni mire vezet derisa te krijohet nje mase e qendrueshme. Pasi te bardhat te jene gati i bashkojme me sheqerin dhe arrat e grira. Perzihen mire. Ne tepsine e furres shtrojme nje leter alumini dhe me nje luge ndajme dhe vendosim mbi leter masen e qendrueshme qe pergatitem. Piqen ne temperature te ulet 100 grade per 40 minuta  derisa te jene pjekur mire. Largoni nga furra.
Qysh me përgatit sallatë greke me sardele?


				
			Qysh me përgatit sallatë greke me sardele? Një pjatë e veçantë dhe një mënyrë ndryshe e shijimit të sardeleve. Provojeni recetën dhe na tregoni se sa e shijshme është vërtetë kjo recetë.
Përbërësit për sallatë greke me sardele?:

3 lugë lëng limoni,
2 lugë vaj ulliri ekstra të virgjër,
1 thelb hudhre i grirë imët,
2 lugë rigon të thatë,
gjysmë luge të vogël piper të bluar të freskët,
3 domate të madhësisë mesatare të prera në copa të mëdha,
1 kastravec i madh i prerë në copa të mëdha,
1 konservë qiqra,
1/3 e filxhanit djathë feta të thërrmuar,
¼ e filxhanit qepë të kuqe të grirë,
2 lugë ullinj të grirë,
2 konserva me sardele në vaj ulliri.


Përgatitja:
Në një enë të madhe përzini lëngun e limonit, vajin, hudhrën, rigonin dhe piperin. Shtoni pastaj domatet, kastravecin, qiqrat, djathin qepën dhe ullinjtë dhe përzieni ngadalë. Shërbeni në pjatë dhe pastaj në sallatë rendisni sardelet e kulluara nga vaji, transmeton Telegrafi.
Si mund të kontrolloj llogarine Prepaid ne Vala?


				
			Doni te dini se si mund të kontrolloj llogarine Prepaid ne Vala? Kjo duhet te ju ndihmoj.
Kontrollimi i gjendjes së llogarisë bëhet duke thirrë kodin *101#.
Pasi të keni pranuar SMS, duhet të shtypni 1 për të kuptuar gjendjen e llogarisë kryesore dhe 2 për të kuptuar gjendjen e llogarive tjera.
Qysh me përgatit brokoli me gjizë e hudhra?


				
			A keni ngrënë ndonjëherë brokoli me gjizë e hudhra? Kjo është një recetë e thjeshtë, shumë fantastike dhe e pasur në vlera ushqyese. Përgatitet me shumë pak përbërës por të mrekullon me shijen fantastike që ka. Një kombinim perfekt i brokolit me gjizë dhe hudhra, i shijshëm sa më s’ka e që shoqërohet në mënyrë perfekte me gatime të ndryshme, por edhe thjeshtë me bukë të thekur gruri apo edhe misri.
Përbërësit për brokoli me gjizë e hudhra:
(Përbërësit më poshtë janë për 4-5 persona)

500 gr brokoli;
250 gr gjizë e freskët;
Kripë dhe vaj ulliri
2 ose3 thelpinj hudhra

Përgatitja:
Procesi i përgatitjes së brokolit në avull është një metodë shumë e shëndetshme për të ruajtur vlerat e kësaj perimeje. Mjafton të vendosni një tenxhere me dy-tre gota ujë në zjarr dhe pak kripë. Sapo uji të nisë të vlojë, vendosni në tenxhere një kullesë metalike me vrima (si ajo e makaronave) dhe në të vendosni degëzat e brokolit.
Mbylleni me kapak dhe lëreni të gatuhet përreth 5-6 minuta, derisa brokolit të zbuten por jo të qullen. Në këtë rast, përgatitja e brokolit në avull kërkon pak minuta më shumë se sa procesi i zierjes. Largojini brokolit nga avulli. Ndërkohë vendosni një tigan në zjarr, shtoni vajin e ullirit, gjizën, hudhrat e shtypura kaurdisini dhe më pas shtoni aty brokolit, kaurdisini dhe më pas kalojini në furrë të parangrohur në 200 gradë për 10-15 minuta.
Ky gatim special shoqërohet në mënyrë fantastike me bukë të thekur, byrekë të shijshëm shtëpie, sallata të freskëta të stinë, perime të pjekura. Kjo recetë mund të përdoret gjithashtu edhe si meze në tryezë për të shoqëruar gatime të tjera të ndryshme. Me shije të mrekullueshme dhe duke ndjekur të njëjtën mënyrë gjithashtu mund të përgatisni edhe lulelakrën dhe do të kënaqeni padiskutim edhe me shijen e saj.
Qysh me kriju nje cv per pune


				
			Qysh me kriju nje cv per pune? Një CV pune është dokumenti më i rëndësishëm kur planifikoni punësimin! Secili person i rritur, me kualifikim për punë, duhet ta ketë një të tillë.

Ka shumë rëndësi që CV-në tuaj ta përditësoni me informata saherë që merrni një diplomë, kryeni një kurs apo avansoheni në jetën profesionale.
Mirëpo, çka duhet të përmbaj një CV pune e mirë?
Informacionet tuaja personale 
Qysh ne hyrje të CV-së shkruani me shkronja të theksuara Emrin, Mbiemrin, datën e lindjës, e-mail adressën si dhe numrin e telefonit.
Në pjesën e dytë të CV-së, menjëherë pas hyrjes, jepni të dhënat tuaja profesionale. Shkruani përvojën e punës. Që nga punëdhënësi i fundit që keni pasur, ose që keni aktualisht, e deri te ai i pari.
Listoni të gjitha trajnimet, kurset dhe referencat qe keni. Një seksion i veçantë në CV-në tuaj të punës duhet të ketë edukimi. Tregoni shkollimin tuaj, nga i fundit, psh Master, e deri te ai i pari, p.sh bachelor.
Kushtoni vëmendje shkathtësive të punës
Në CV-në tuaj patjetër se duhet të zërë vend edhe një listë me të gjitha shkathësitë që ju veçojnë juve si punëtor.
Ato tregojnë se si e menagjoni dhe përballoni punën por edhe ambientin ku punoni.
Sekreti i suksesit në këtë pjesë qëndron te fakti se duhet të përmendni shkathtësi që lidhen direkt me profesionin tuaj, apo pozitën e punës në të cilën aplikoni.
Disa nga shkathtësitë gjenerale që mund t’i shkruani janë:

Komunikativ/e
Fleksibile/e
I/e shoqërueshëm.
I/e gatshëm për punën nën presion, etj.

Shkathtësitë specifike:
Ato duhet t’i përshtatën profesionit tuaj.
P.sh, nëse po kërkoni punë në media mund të tregoni se:

Keni aftësi të larta hulumtuese.
Shkruani pa gabime
Keni burime informacionesh etj.

Ose nëse po aplikoni si ekonomist:

Keni pasion për numrat.
Shkathtësi të larta matematikore.
Mësoni shpejt metoda të reja pune, etj.

Çka nuk duhet të përfshijmë në CV pune?

Informacione personale si besimi fetar apo orjetimi sekusal.
Përvojat e punës që nuk janë të rëndësishme dhe relevante.
Kërkesa specifike për pagë.
Ankesa apo pyetje të ndryshme.
Informacione të rreme.

Cka duhet të keni parasysh kur të dorëzoni CV-në përmes e-mailit?

Asnjëherë mos dërgoni një email të zbrazët vetëm më dokumentin e CV-së.
Shkruani pa gabime gjuhësore.
Në subject shkruani pozitën e punës për të cilën po aplikoni.
E-mailin niseni me përshtendetje për personat që pretendohet se do ta lexojnë. P.sh “I/d nderuar, përshëndetje! Shpresoj që ky e-mail t’ju gjejë mirë”.
Më poshtë tregoni se për cilën pozitë punë po aplikoni. Mund të shtoni edhe se nga e keni marrë informacionin për pozitën e punës. P.sh Pashë njoftimin tuaj në faqen e kompanisë se po kërkoni një recepsionist.
Në fund, mos harroni ta falenderoni për kohën e gjetur për ta shqyrtuar aplikimin tuaj.
Zbardhues dhembesh – Qysh me zbardh dhëmbët me sodë buke?


				
			
Soda e bukës ka veti natyrale si zbardhues dhembesh, kjo është arsyeja pse është një përbërës i njohur tek pasta e dhëmbëve.



Qysh me zbardh dhëmbët pa i dëmtuar me sodë buke?



Është një gërryes i butë që ndihmon në pastrimin e njollave sipërfaqësore tek dhëmbët. Për më tepër, soda e pjekjes krijon një mjedis alkalik në gojën tuaj, e cila parandalon rritjen e baktereve.



Soda e bukes si zbardhues dhembesh



Ky nuk është një ilaç që do të zbardh dhëmbët tuaj gjatë natës, por do ta vini re ndryshimin në pamjen e dhëmbëve tuaj me kalimin e kohës. Shkenca nuk ka vërtetuar ende që larja me sode buke të thjeshtë do të zbardh dhëmbët tuaj, por disa studime tregojnë se pasta e dhëmbëve që përmban sode buke ka një efekt të konsiderueshëm zbardhues dhembesh.



Një studim tjetër zbuloi se pastat e dhëmbëve që përmbajnë sode buke ishin dukshëm më të efektshme në heqjen e njollave të verdha nga dhëmbët sesa pastat standarde të dhëmbëve pa sode buke. 



Sa më i lartë të jetë përqendrimi i sodës së buke, aq më i madh është efekti zbardhues. Për më tepër, pastat e dhëmbëve që përmbajnë sode buke heqin pllakëzat nga dhëmbët në mënyrë më efektive sesa pastat e thjeshta të dhëmbëve.



Për të përdorur këtë ilaç, përzieni 1 lugë çaji sode buke me 2 lugë çaji ujë dhe lyeni dhëmbët me paste. Mund ta bëni këtë disa herë në javë.
Incognito mode – A eshte aq i sigurt sa mendoni?


				
			Incognito mode (Private) është një term relativ. Kjo është diçka e qartë kur bëhet fjalë për “navigimin privat” – Hyrja në Icognito Mode gjoja ju lejon të fshehni historinë tuaj nga të tjerët që përdorin të njëjtin kompjuter. 

Megjithatë, kjo nuk është gjithnjë e vërtetë.
Kufijtë e Incognito Mode
Shfletuesit që ofrojnë një mënyrë private shpesh shrehin se nuk jep mbrojtje aq sa do të dëshironin. Në rastin më të mirë, siguron një shtresë intimiteti për njerëzit që punojnë nga rrjetet e tyre private të shtëpisë.
Incognito Mode nuk i ndalon administratorët e rrjeteve të korporatave ose arsimore të mbajnë skedare të aktiviteteve tuaja. Po ashtu, nuk e pengon dikë që të spiunojë zakonet tuaja të navigimit nëse përdorni një internet publik në një kafene apo restorant.
Për më tepër, ka mënyra në të cilat navigmi privat mund të mposhtet në vend. Nëse kompjuteri juaj është i infektuar me malware që gjurmojnë trafikun e rrjetit dhe kërkesat DNS, Incognito Mode nuk ju ndihmon dot. 
A është privatësia në internet diçka realiste?
Çfarë nënkupton “privatësia” elektronike dhe është një perspektivë realiste në internet, janë tema të rëndësishme për tu eksploruar.
Në termat më të thjeshtë, Intimiteti i navigimit në Internet tregon aftësinë për të komunikuar dhe lundruar pa një palë të tretë të jashtme që vëzhgon aktivitetet tuaja. Aktualisht, ne përballemi me një bollëk të barrierave të mundshme për këtë.
Po për ata që operojnë rrjetin tuaj dhe ISP-në tuaj? Dhe mos harroni qeverinë. Ekziston edhe industria e teknologjisë së reklamave, e cila jep reklama të drejtuara me saktësi përmes sistemeve të sofistikuara të përgjimit.
Dëshironi të ndaloni administratorin e rrjetit tuaj të shikojë se çfarë jeni duke kërkuar? 
Epo, do t’ju duhet një VPN — dhe sigurohuni që është një që nuk mban regjistra. Po për gjurmuesit? Do t’ju duhet një shtojcë edhe për ato. Për të qenë me të vërtetë të sigurt, çaktivizoni plotësisht JavaScript. Sigurisht, do të ndalojë që shumë site të funksionojnë si duhet, por gjithashtu do t’i ndalojë disa nga përgjimet më të shpeshta.
Këto janë masa ekstreme, dhe jo diçka që jua rekomandojmë, për arsye të dukshme. Sidoqoftë, ato ilustrojnë faktin se privatësia e internetit nuk është bardh e zi.
Malesi e Madhe, Rec – fshati turistik i Shqiperise Rurale


				
			Malesi e Madhe, është emri i rajonit më verior të Shqipërisë, një zonë e vendosur në veri të Shkodrës, dhe vetëm një hap nga Mali i Zi.
Një vend i egër, i largët dhe autentik që nuk shfaqet kurrë në udhëzuesit turistikë dhe blogjet e udhëtimit. Megjithatë, Malesi e Madhe është destinacioni ideal për ata që, të lodhur nga kaosi i qytetit duan të pushojnë dhe të kalojnë disa orë ose ditë të rrethuara vetëm nga natyra.
Reç, fshati i vogël turistik
Këtu, midis fushave të lavandulës dhe sherebelës, pyjeve të gështenjës dhe maleve madhështore, ndodhet fshati i vogël i Reçit. Çdo vjeshtë, pret “Ditën e Agroturizmit”, që është një festival i organizuar ndër të tjera nga AgroTourism Albania. Një projekt i mbështetur nga USAID, CEED dhe Ambasada Suedeze në Tiranë.
Për një ditë të plotë, banorët e Shkodrës, fshatrat fqinje dhe disa vizitorë kurioz takohen në Pyllin e shkëlqyer të Gështenjës së Reçit. Ky i fundit është një monument natyror shqiptar pjesë e Parkut të Madh Kombëtar Shkrel.
Këtu marrin pjesë në vallet tradicionale tipike për veriun e Shqipërisë dhe blejnë produkte të shitura nga fermerët vendas. Përfshirë mjaltin, reçelet dhe kompostot, frutat e freskëta sezonale siç janë hurmat, shegët dhe gështenjat.
Aktivitete në Ditën e Agroturizmit
Pasi të bëni disa blerje gastronomike dhe të kërceni vallet tradicionale, hani drekë dhe kaloni disa orë në relaks total tek Rruga e Mullirit. Një nga gjashtë fermat që përfitonte nga projekti i mbështetur nga CEED Albania, që ndodhet afër Reçit.
Shtëpia e Pritjes së Fermës, e re dhe e mobiluar në dru, është shumë e vogël dhe e rehatshme. Ka tre dhoma dhe gjithsej gjashtë shtretër me banjë të përbashkët. Së cilës i shtohet një strukturë e shkëputur që përdoret si dhomë për mëngjes, drekë dhe darkë.
Çfarë të bëni në verë?
Gjatë verës, mund të hani në oborrin para Shtëpisë së Fermës, të rrethuar me pemë, lule dhe bimë. Mund të udhëtoni edhe me bicikletë nëpër rrugica. Mund të shijoni ushqime të ndryshme.
Pronari përgatit një ushqim origjinal të mahnitshëm të bërë me përbërës ekskluzivisht vendas dhe sezonal: byrek me spinaq dhe gjizë (ricotta e kripur tipike për Shqipërinë), petulla, konmposto të kumbullave, djathrat e dhive, lëng shege, ëmbëlsira të këndshme etj.
Këto janë vetëm disa nga specialitetet që mund të gjenden në Rruga dhe Mullirit.
Në një sfond të rrethuar nga malet, ushqimet bio e të freskëta, natyrës mbresëlënëse dhe ajrit të pastër e plot oksigjen, nuk keni si të mos e vizitoni një herë të vetme këtë zonë.
Pagesat ne Kujtesa


				
			Ku mundem të realizoj pagesat ne Kujtesa?
Pagesa mujore mund të realizohet dhe në pikat e ndryshme pagestare.
WesternUnion, Moneta, Vllesa, Ria, Posta, Platforma My Kujtesa si dhe lokacionet tona ane e mbane vendit.